OpenLLM-France/wikimedia huggingface dataset:
# Milion

Milion (grezieraz: Μίλ(λ)ιον, Míllion; turkieraz: Milyon taşı), IV. mendean Konstantinopla eraikitako miliarioa da. Monumentu honek Bizantziar Inperioaren errepide guztien distantziak markatzeko erreferentzia puntua zen. Erroman ere antzeko bat izan zen, Milliarium Aureum, Erromako foroan kokatuta.

## Kokapena

Milionen hondakinak Istanbulen daude, Basilika zisternaren (Yerebatan Sarnıcı) hegoekialdeko izkinan eta Santa Sofiaren plazaren iparekialdean, Cağaloğlu auzoan, Eminönü barruti historikoan.

## Eraikina

Milioiaren eraikinak kupula bat zuen, lau arku handiren gainean altxatuta. Hainbat estatua eta pinturekin apainduta zegoen. Konstantinoplaren konkistan otomandarrek, 1453an, errespetatu zuten, baina XVI. mendearen hasieran desagertuta zegoen. 1960ko hamarkadan egindako indusketetan, inguruko etxeen azpian eraikinaren zati batzuk aurkitu zituzten.

## Erreferentziak

* ↑ Müller-Wiener, Wolfgang (1977). Bildlexikon zur Topographie Istanbuls: Byzantion, Konstantinupolis, Istanbul bis zum Beginn d. 17 Jh. Tübingen: Wasmuth. ISBN 978-3-8030-1022-3.

## Kanpo estekak

* (Ingelesez):Byzantium1200 project 3Dn berrosaketa.
* Datuak: Q1187329
* Multimedia: Milion / Q1187329
# Milis

Milis Oristanoko (Sardinia, Italia) udalerria da.

## Kanpo estekak

* Datuak: Q386374
* Multimedia: Milis / Q386374
# Młodzieszyn udalerria

Młodzieszyn Poloniako Mazoviako voivoderriko landa-udalerri bat da, Sochaczew barrutian kokatuta. 117,49 km²ko azalera du eta 2017ko datuen arabera 5595 biztanle zituen.

## Kanpo estekak

* Datuak: Q2226333
* Multimedia: Gmina Młodzieszyn / Q2226333
ieaMazoviako voivoderriko udalerriak :
# Młynarze udalerria

Młynarze Poloniako Mazoviako voivoderriko landa-udalerri bat da, Maków barrutian kokatuta. 74,86 km²ko azalera du eta 2017ko datuen arabera 1755 biztanle zituen.

## Kanpo estekak

* Datuak: Q2187429
ieaMazoviako voivoderriko udalerriak :
# Mława

Mława ( (Audio·info)) Poloniako Mazoviako voivoderriko hiri-udalerri bat da, Mława barrutian kokatuta. 34,8 km²ko azalera du eta 2021ko datuen arabera 31047 biztanle zituen.

## Kanpo estekak

* Udalaren webgunea
* Datuak: Q983868
* Multimedia: Mława / Q983868
ieaMazoviako voivoderriko udalerriak :
* ↑ Liczba ludności - Mlawa 2021r. www.polskawliczbach.pl
# Mġarr

Mġarr (malteraz: L-Imġarr; italieraz: Mugiarro), Maltako udalerria da. Udalerriaren azalera 16,1 km$^2$ da eta 2005eko erroldaren arabera, 3.014 biztanle zituen.
UNESCOk bertan dauden Ta' Ħaġrat tenpluak Gizateriaren Ondare izendatu zuen Maltako tenplu megalitikoen zerrendan.

## Auzoak

* Abatija
* Ballut
* Binġemma
* Binġemma Gap
* Dar il-Ħamra
* Darrenzi
* Dwejra
* Fawwara
* Fomm ir-Riħ
* Ġnejna Bay
* Għajn Tuffieħa
* Għemieri
* Ħanxara
* Ħotba ta' San Martin
* Iċ-Ċagħaq
* Iċ-Ċarċar
* Id-Dahar
* Il-Għalqa
* L-Imselliet
* L-Iskorvit
* Lippija
* Misraħ Miet
* Ras il-Pellegrin
* Ras il-Wied
* Skorba
* Ta' Mrejnu
* Ta' Tewma
* Tal-Għajn
* Ta' Qarawas
* Tal-Faċċol
* Tal-Ħżejjen
* Tal-Palma
* Tal-Qanfud
* Tar-Ragħad
* Tas-Santi
* Wied Santi
* Wied tal-Ġnejna
* Wied tal-Imselliet
* Żebbiegħ

## Herri eta hiri senidetuak

* Arta (Djibouti)

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).
* ↑ Bradshawfoundation.com. The Prehistoric Archaeology of the Temples of Malta. .

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q691220
* Multimedia: Mġarr / Q691220
# Młynary udalerria

Młynary ( (Audio·info)) Poloniako Varmia-Mazuriako voivoderriko landa-hiri udalerri bat da, Elbląg barrutian kokatuta. 158,41 km²ko azalera du eta 2017ko datuen arabera 4509 biztanle zituen.

## Kanpo estekak

* Datuak: Q555530
* Multimedia: Gmina Młynary / Q555530
ieaVarmia-Mazuriako voivoderriko udalerriak :
# Musikagile

Musikagilea, konpositorea edo musika-ontzailea musika konposatzen duen pertsona bat da, hau da, musika sortzen duena. Musika hori kanta bat baldin bada, kantagilea edo abestigilea ere esaten zaio (kantagile guztiak dira musikagile, baina musikagile guztiak ez dira kantagile).
Musikagilearen eta beste musikari moten arteko ezberdintasunak aldatu egiten dira garai batetik bestera eta toki batetik bestera, eta horrek eragin egiten die egile eskubideei eta musika pieza zehatz baten bakarkako interpretazioei. Adibidez, musika klasikoan, hasiera baten behintzat, konposatzeak ez zuen jotzeak bezainbesteko garrantzirik. Bakarkako konposaketak mantentzea ez zitzaien askorik axola, eta, musikariek, orohar, ez zuten arazorik izaten euren konposaketak aldatzeko, jotzeko orduan. Denbora igaro ahala, baina, musikagilearen idatzizko notazioak oso jarraibide zorrotzak eman ditu; eta jotzaileek, hala ez egiteko arrazoi onen bat tartean ez badute, nahitaez jarraitu behar diete jarraibide horiei. Beste alde batetik, irizpide hori oso garbizaletzat jo daiteke. Dena dela, musikagilearen papera geroz eta garrantzitsuagoa egiten hasi zen, jotzailetzat zuen ospeari loturik oro har: klasizismo garaian, geroz eta garrantzi handiagoa hartzen joan zen. Erromantizismoarekin, musikagilea pertsonaia ia mitiko —ia guru bat— bihurtu zen. Adibiderik nabarmenena, Ludwig van Beethoven da.
Konpositore, zentzu hertsian, Mendebaldeko tradizioko musika klasikoa ondu duenari deritzo, baita zinemako musikaren, bideo-jokoetako musikaren eta konposaketa aldetik seriotzat jo daitekeen beste musika baten sortzaileari ere. Musika herrikoian, musikagilea, berak sortutako kantuen interprete ere bada, eta, kasu horretan, egile abeslari esaten zaio, edo, beste batzuetan, musikari soilik.

## Aipamenak

* «Musikagile batentzako lehen betebeharra, hilda egotea da.» (Arthur Honegger, Je suis compositeur, 1951)
* «Ahanzturaren bila dabilen musikagile bat naiz; beti sentitzen naiz konposatzen dudala onartzeaz apur bat lotsaturik.» (Alexander Borodin, Lydia Karmalinarentzako gutuna)
* «Egungo musikagileak, egian oinarrituta egiten ditu bere lanak.» (Claudio Monteverdi, Madrigalen bosgarren liburua, 1605, «Hitzaurrea»)
* «Baliteke lehen mailako musikagilea ez izatea, baina, bigarren mailakoen artean, lehen mailakoa naiz!» (Richard Strauss, Del Mar, Richard Straussen aipatua 1962)
* «Egunen batean, erlaxatu ahal izango naiz pixka bat, eta musikagile on bat izaten saiatuko naiz.» (Benjamin Britten, Imogen Holstentzako gutuna 1968)
* «Gozamena ez dago gauzetan, geugan baizik.» (Richard Wagner)

## Kanpo estekak

* Datuak: Q36834
* Multimedia: Composers / Q36834
# Musika programatiko

Musika programatikoa musika klasikoaren barnean dagoen generoetako bat da. Musikalanaren zati bakoitzak, bere izenburu propioa izaten du, eta natura edo beste edozein gairi buruzkoa izan daiteke azken hau.
Musika programatikoaren aitzindaritza, Beethoveni dagokio Pastorala ere deitua den bere Seigarren Sinfonia, programatikoa baita. Bost mugimenduetako bakoitzak, naturarekin zerikusia duen azpi-izenburu bat darama. Ondoren, Hector Berlioz konposatzaile frantsesa izango zen arlo honetan Beethovenen lekukoa hartuko zuena.

## Adibideak

* Sinfonia pastorala, Ludwig van Beethoven
* Les Préludes (Preludioak), Franz Liszt (olerki sinfonikoa)
* L'Apprenti sorcier (Azti ikastuna), Paul Dukas, olerki sinfonikoa
* La Danse macabre (Herio-dantza ), Camille Saint-Saëns, olerki sinfonikoa
* Ночь на лысой горе (Gaua Mendi Gorrian), Modest Musorgski, olerki sinfonikoa
* Olerki sinfonikoak, Antonín Dvořák.
* Symphonie fantastique (Sinfonia fantastikoa), Hector Berlioz.

## Ikus, gainera

* Olerki sinfonikoa

## Kanpo estekak

* Datuak: Q209741
# Musika psikodeliko

Musika psikodelikoa, batzutan soilik psikodelia deitua, kultura psikodelikoaren eraginpean dauden musika estilo zabala barne hartzen duen generoa da, maiz droga psikodelikoen eraginpeko bizipena erraplikatu edo goraipatzen saiatzen da. 1960ko hamarkadaren erdialdera AEBetako eta Erresuma Batuko folk rock eta blues rock taldeek sortu zuten.
Talde psikodelikoen sarri Mendebaldetik haratagoko kultura edo herrialdeen usadiozko musika-tresnak erabiltzen dituzte, bereziki Indiakoak. 1960ko hamarkadaren amaieraldera hippien kulturarekin loturik bere urrezko aroa bizi izan zuen, eta 1970eko hamarkadaren lehen erdialderan bere gainbehera hasi zen. Ordutik aurrera, musika psikodelikoak beste hainbat estilo eta generoetan eragina izan du, gainera talde psikodelikoek ere beren ikusmirak zabaldu eta beste estiloetara zabaldu dira, tartean rock progresiboa, krautrock, rock elektronikoa, jazz rock, heavy metal, glam rock, funk, electro eta bubblegum pop estiloak daude.

## Ikus gainera

* Psikodelia

## Kanpo estekak

* Datuak: Q846119
* Multimedia: Psychedelic music / Q846119
# Musika zelta

Musika zelta, zeltak diren Mendebaldeko Europako herrialdeetako folk musika izen beraren barnean biltzeko asmoz musikariek, disko etxeek, musika saltokiek eta musika aldizkariek sarritan aipatzen duten musika generoa da. Berez ezin liteke zehazki zelta izendapenaz musika jakin bat deskribatu, baina izendapenak indarra hartu zuenetik herrialde horietako ahozko musika nahiz musika herrikoiari deitzeko erabili izan da. Musika zelta nagusiki Irlanda, Eskozia, Gales, Bretainia, Kornualles eta Man uhartean jo ohi diren herri-musikak batzen ditu. Horietatik at, herrialde horietako joandako herritar edo emigratzaile ugari bizi diren estatuetako musika talde askok ere musika genero horren barnean sartu ohi dira: Estatu Batuak, Kanada, Australia, Zeelanda Berria...
Musika zelta nagusiki bi baldintza hauen arabera defini liteke:
Batzuetan musika zelta izendapena Irlanda eta Eskoziako musika herrikoiari lotzen zaio, bi herrialdeetako musika herrikoiek ezaugarri nabariak eta elkarbanatuak baitituzte. Bitxiena Irlanda nahiz Eskoziako musikariek musika zelta izendapena saihestu nahi izatea da; dena dela, salbuespen gisa musika merkatuan agertu edota nabarmendu nahi izatean izendapen hori erabiltzen dute. Definizioa bera nahiko konplexua da; gainera, Irlandako Errepublikako independentziaren ondoren bertako gobernuak musika zelta soilik irlandar musika izango balitz bezala, produktu moduan saldu nahi izan du. Zinez, eskoziar edota irlandar geografia izendapenak erabat gaur egungoak dira, berez arbaso zelta berberak, musika ondare bera eta hizkuntza iturri bera (gaelera) baitituzte.
Irlanda eta Eskoziako musika mota horren garrantzia mundu ingeles hiztunean erabatekoa da, bereziki Estatu Batuetan, bertan jaiotako bluegrassak eta country musikak euren iturburuetatik edaten baitute.

## Musika taldeak

Nazio zelta gisa deituak diren herrialdeetan musika mota hori jotzen duten talde edo musikari hauek nagusi dira:
* Bretainia: Gwendal eta Alan Stivell
* Eskozia: Silly Wizard, Capercaillie eta Éire Óg
* Gales: Dafydd Iwan, Crasdant, Carreg Lafar, Fernhill, Siân James, Robin Huw Bowen, Llio Rhydderch, KilBride eta The Hennessys.
* Irlanda: Ceoltóirí Chualann, The Chieftains, Planxty, The Clancy Brothers, The Dubliners, The Pogues, The Wolfe Tones, Clannad, Enya, Dervish, Lúnasa, Kíla, Nightnoise, Four Men and a Dog.
Nazio zeltak ez diren herrialdeetan musika mota hori ere jo ohi izan duten talde hauek aipa daitezke:
* Euskal Herria: Sorotan Bele (Hondarribia), Bizardunak (Nafarroa), Briganthya, Adunia folk (Eibar) eta Feile.
* Asturias: Hevia, Llan de Cubel, Dixebra eta Xera.
* Espainia: Celtas Cortos, Mägo de Oz eta Amigos de Guinness.
* Ingalaterra: Oysterband
* Galizia: Luar na lubre, Carlos Nuñez, Milladoiro, Xosé Manuel Budiño eta Cristina Pato

## Musika zeltako jaialdiak

* Lorienteko Interzeltiar Jaialdia
* Ortigueirako Mundu Zeltako Nazioarteko Jaialdia
* Avilesko Interzeltiar Jaialdia

## Ikus gainera

* Nazio zeltak

## Kanpo estekak

* Datuak: Q854451
* Multimedia: Celtic music / Q854451
# Musika nota

Musika notak :
| Do | Re | Mi | Fa | Sol | La | Si | Do | Re | Mi | Fa | Sol | La | Si |
    Artikulu hau kontzeptu musikalari buruzkoa da; beste esanahietarako, ikus «Nota (argipena)».
Nota musika idazten denean, hots bat adierazteko zeinua da.

## Historia

Musika noten izenak, Erdi Aroan ezaguna zen poema erlijioso batetik aterata daude, Ut queant laxis poema:
| Ingelesezko sisteman | Musika nota | Poema | Itzulpen askea |
| C D E F G A B | Ut - Do Re Mi Fa Sol La Si | Ut queant laxis Resonare fibris Mira gestorum Famuli tuorum Solve polluti Labii reatum Sancte Ioannes. | Ahal izateko goraipatu birika osoan mirariak zure morroi hauena barkatu falta ezpain ez puruena San Joan. |
Guido Arezzokoak beneditarrak estandarizatu zituen, Joan XIX.a aita santuak hala eskatuta. Beraz, egun honakoak dira:
* do
* re
* mi
* fa
* sol
* la
* si.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q263478
* Multimedia: Musical notes / Q263478
# Musika tropikal

Musika tropikala hispaniar hizkuntzako herrialde amerikarretan batez ere erabiltzen den termino generikoa da XIX. mendetik aurrera Karibeko itsasoa eta Amerikako kontinenteko Antillea eskualdean egiten diren musika aldaerak izendatzeko, Afrikako kontinenteko erritmoen nahasketa eta Amerikako herrialde ezberdinetako folklore eta erritmoekin fusionatuta. Hainbat musika-genero biltzen ditu: bachata, merenguea, salsa, fandangoa, porroa, paseoa, cumbia, vallenatoa, beste erritmo batzuen artean, eta esparru hedatu batean reggaea eta ska ere, batzuetan afrokaribear musikaren eta musika afroamerikarraren partetzat hartzen dena.

## Erreferentzia

* ↑ Música tropical

## Kanpo estekak

* Datuak: Q3328778
* Multimedia: Tropical music / Q3328778
# Musika urdina eta berdea

Musika urdina eta berdea Georgia O'Keeffe margolari estatubatuarraren 1919-1921eko pintura da.
Musika eta soinua ikusmenarentzat ere izan zitezkeelakoan margotu zuen New Yorken egon zen garaian. Blue and Green Music-ek ertz gogor eta leunen kontrastea eta forma geometrikoak erabiltzen ditu erritmoa eta mugimendua transmititzeko.

## Lanaren inguruan

Pinturak koloreak erabiltzen ditu, norberak musikan aurkituko lukeen tonu-bariantza atzemateko. O'Keeffe-k "begirako zerbaitetan itzultzeko" gai zela deskribatu zuen musika
O'Keeffek New Yorken Alfred Stieglitzekin bizi zen bitartean egin zuen. Garai hartan musika aipatu zuten lan asko sortu zituen, honako hau esanez: "Beste modu batean esan ezin nituen gauzak kolorez eta formaz esan nitzakeela ohartu nintzen; hitzik ez zuten gauzak".
Pintura Alfred Stieglitz bildumaren zati bat da.

## Erreferentziak

* ↑ (Ingelesez) «At Tate Modern, an Attempt to Free Georgia O'Keeffe's Art from an Erotic Interpretation» Hyperallergic 2016-09-30.
* 1 2 Blue and Green Music on the website of the Art Institute of Chicago
* ↑ «MoMA | Inventing Abstraction» www.moma.org.

## Kanpo estekak

* Datuak: Q3171842
# NA-1310

NA-1310 Bera - Frantzia Ibardindik edo Ibardingo errepidea Nafarroa Garaiko errepide bat da. Errepidea NA-8304 eta D404 errepide lokalak lotzen du.
Errepidea 6,47 kilometrokoa da.

## Historia

Ibardinerako bide zaharra ibilgailuen zirkulaziora egokitzearen emaitza da errepidea.

## Udalerriak

Hauek dira errepideak zeharkatzen dituen udalerriak:
* Bera

## Erreferentziak

* ↑ (Gaztelaniaz) Nafarroako, Gobernua. (2016). Nafarroako Foru Komunitateko errepideen katalogoa. .

## Ikus, gainera

* NA-1210
* D404
* Bera
* Nafarroa Garaiko errepideen sarea

## Kanpo estekak

* Nafarroako errepideak, Nafarroako gobernuaren webgunean
* Datuak: Q12264026
# NA-132B

NA-132B edo Iguzkitzako saihesbidea, Nafarroako interes orokorreko errepide bat da, Iguzkitzako hirigunearen saihesbidetzat egina. A-12 autobidearen 46,80 kilometroan hasi eta NA-132A errepideko 6,35 kilometrora arte doa. Errepidea 3,46 kilometro luze da.

## Zeharkatzen dituen udalerriak

* Iguzkitza

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264030
# NA-126

NA-126 edo Tutera-Deustia errepidea, Nafarroako interes orokorreko errepidea da, NA-8703 nafar errepidearen 0,35 kilometroan hasi eta Zaragozako probintziako mugara arte doa. Errepidea 22,93 kilometro luze da.

## 2012ko urriko uholdeak

2012ko urriaren 19tik urriaren 21era errepidea moztuta egon zen ordu gutxitan botatako euriak, ibaiak bere bidetik atera eta lubiziak eragin zituelako. Hori dela eta errepidea moztuta egon zen Tutera eta Deustia bitartean..

## Zeharkatzen dituen udalerriak

* Tutera
* Cabanillas
* Fustiñana

## Ikus, gainera

* Nafarroako errepideak

## Erreferentziak

* ↑ http://www.diariodenavarra.es/noticias/navarra/mas_navarra/2012/10/20/lluvia_respiro_zona_roncal_sanguesa_95067_2061.html Diario de Navarra egunkariko albistea

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264021
# NA-127

NA-127 edo Zangoza-Sause errepidea, Nafarroako interes orokorreko errepidea da, N-240 nafar errepidearen 40,46 kilometroan hasi eta Zaragozako probintziako mugara arte doa. Errepidea 7,82 kilometro luze da.

## Zeharkatzen dituen udalerriak

* Zangoza

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264022
# NA-132

NA-132 edo Lizarra-Tafalla-Zangoza errepidea, Nafarroako interes orokorreko errepidea da, NA-1110 nafar errepidearen 40,18 kilometroan hasi eta NA-8603 errepideko 1,69 kilometrora arte doa. Errepidea 74,78 kilometro luze da.
Nafarroa erdialdeko ekialdea eta mendebaldea elkartzen dituen errepidea da.

## Zeharkatzen dituen udalerriak

* Lizarra
* Villatuerta
* Oteitza
* Larraga
* Tafalla
* San Martin Unx
* Lerga
* Eslaba
* Oibar
* Zangoza

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264027
# NA-132A

NA-132A edo Lizarra-Gasteiz errepidea, Nafarroako interes orokorreko errepidea da, NA-120 nafar errepidearen 1,05 kilometroan hasi eta Arabako mugara arte doa. Errepidea 27,32 kilometro luze da.
NA-132 errepidearen jarraipena da.

## Zeharkatzen dituen udalerriak

* Lizarra
* Allin
* Abaigar
* Antzin
* Mendaza (Azedo)
* Zuñiga

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264029
# NA-128

NA-128 edo Azkoien-Zarrakaztelu-Zaragozako muga errepidea, Nafarroako interes orokorreko errepidea da. Bi tarte ditu, bata NA-115 nafar errepidearen 21,78 kilometroan hasi eta N-121 errepidearen 55,55 kilometrora arte, eta bestea N-121 errepideko 55,86 kilometrotik Zaragozako probintziako mugara arte. Lehen tarteak 12,12 kilometro ditu eta bigarrenak 28,33 kilometro.

## Zeharkatzen dituen udalerriak

* Azkoien
* Zarrakaztelu
* Caparroso

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264023
# NA-1300

NA-1300 edo Irurtzun - Gipuzkoako muga errepidea, Nafarroako herri errepidea da, Irurtzungo udalerriaren erdigunetik gertu (N-240-A errepidearen 20,81 kilometroan) hasi eta Gipuzkoako mugara arte doa. Errepidea 30,68 kilometro luze da.
A-15 autobidea eraiki aurretik, Gipuzkoara joateko bide nagusia zen, eta gaur egun errepidearen ibilbide gehiena A-15 autobidearen ibilbidearekin bat doa.

## Zeharkatzen dituen udalerriak

* Irurtzun
* Lekunberri

## Ikus, gainera

* Nafarroako errepideak
* Nafarroako herri errepideen zerrenda

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264025
# NA-129

NA-129 edo Acedo-Lodosa errepidea, Nafarroako interes orokorreko errepidea da, NA-132A nafar errepidearen 19,60 kilometroan hasi eta NA-134 errepidearen 70,54 kilometrora arte doa. Errepidea 34,25 kilometro luze da.

## Zeharkatzen dituen udalerriak

* Lodosa
* Sesma
* Los Arcos
* Mues

## Ikus, gainera

* Nafarroako errepideak

## Kanpo estekak

* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264024
# NA-1320

NA-1320 edo Areso-Gipuzkoako muga errepidea, Nafarroako herri errepidea da, NA-170 errepidearen 0,79 kilometroan hasi eta Gipuzkoa probintziaren mugara arte doa. Errepidea 1,29 kilometro luze baino ez du.
Errepideari "Tolosako errepide" ere deitzen zaio eta Gipuzkoako errepidearen jarraipena GI-2130 errepidea da.

## Zeharkatzen dituen udalerriak

* Areso

## Ikus, gainera

* Nafarroako errepideak
* Nafarroako herri errepideen zerrenda

## Kanpo estekak

* Errepidearen ikuspegia Leitzatik gertu Google Street View-n.
* (Gaztelaniaz) Nafarroako errepideak, Nafarroako gobernuaren webgunean.
* Datuak: Q12264028
# Movistar Team

Movistar Team izan daiteke:
* Movistar Team (gizonezkoen taldea), UCI World Tour mailakoa
* Movistar Team (emakumezkoen taldea), UCI Women's World Tour mailakoa
* Movistar Team (talde kontinentala), UCI Continental mailakoa
* Movistar Team Ecuador, UCI Continental mailakoa
# Movimiento Sumar

Movimiento Sumar (SMR), gehienetan Sumar deitua, Espainiako alderdi politiko aurrerakoia da. Yolanda Díazek bultzatu zuen.
2022ko maiatzaren 18an aurkeztu zuten ofizialki. Mugimenduak Espainiako hauteskunde orokorretan parte hartuko duen alderdia izan nahi du. 2023ko maiatzaren 31n, Espainian hauteskundeak aurreratu zirela iragarri ondoren, alderdia alderdi politiko gisa erregistratu zen Espainiako Barne Ministerioaren erregistroan, Movimiento Sumar izenarekin.
2022aren hasieran, Podemosen erabaki batzuek ez zuten Díazen babesa, eta, beraz, haiengandik urruntzea erabaki zuen. Urte bereko azaroaren 13an, Mónica Oltra, Ada Colau, Fátima Hamed eta Mónica García bezalako buruzagi politikoak Valentzian bildu ziren "gainerako politikei" buruz hitz egiteko. Hala ere, Sumarren aurkezpen ofiziala Madrilen egin zen, 2023ko apirilaren 2an.
2023ko ekainaren 9an, ezkerreko alderdiekin hauteskunde-akordio bat iragarri zuen, uztailaren 23ko hauteskunde orokorretara elkarrekin aurkezteko: Ahal Dugu, Ezker Batua, Catalunya en Comú, Compromís, Més per Menorca, Més per Mallorca, Verdes Equo, Chunta Aragonesista, Más País, Más Madrid, Batzarre, Proyecto Drago, Izquierda Asturiana eta Iniciativa del Pueblo Andaluz.

## Erreferentziak

* 1 2 (Gaztelaniaz) Aduriz, Iñigo. (2022-05-18). «'Sumar': Yolanda Díaz registra el nombre de su proyecto para llegar a las generales» El Diario.
* ↑ (Gaztelaniaz) Ortiz, Alberto. (2023-05-30). «Yolanda Díaz registra como partido "Movimiento Sumar" para "facilitar la confluencia"» El Diario.
* ↑ (Gaztelaniaz) «Accidentado acto de Yolanda Díaz y Mónica Oltra en Valencia: transportistas las increpan y lanzan huevos y una joven irrumpe en el acto al grito de "reaccionarias"» El Mundo 2021-11-13.
* ↑ (Katalanez) «Podem i Sumar tanquen un acord per a anar junts a les eleccions generals del 23 de juliol» À Punt Mèdia 2023-06-09.

## Kanpo estekak

* Datuak: Q119458764
* Multimedia: Movimiento Sumar / Q119458764
# Movistar

Movistar, Espainiako telekomunikazio operatzaile bat da. Telefono fijo, mugikorra, internet eta telebista (Movistar+) zerbitzuak eskeintzen ditu.
Telefónica telekomunikazio konpainiaren jabetzakoa da.

## Kanpo estekak

* Webgune ofiziala (Gaztelaniaz)
* Datuak: Q106654220
# Movistar Plus+

Movistar Plus+, Espainiako ordainpeko telebista plataforma bat da. Egoitza Madrilgo Erkidegoko Tres Cantos udalerrian du. Telefónica telekomunikazio konpainiaren jabetzakoa da.
Canal+ eta Movistar TV kateen elkarketatik sortu zen. 2015eko uztailaren 8an aireratzen hasi zen.

## Kanpo estekak

* Webgune ofiziala (Gaztelaniaz)
* Datuak: Q16928132
# Moweaqua (Illinois)

Moweaqua Illinoiseko herri bat da. Christian konderrian kokatua dago. 2010ean 1.831 biztanle zituen, 4,58 kilometro koadrotan banatuta.

## Ikus, gainera

* Christian konderria

## Kanpo estekak

* Datuak: Q2556546